text: Mange forskellige software-leverandører har lanceret et eller flere programmer af den type man kalder for et "regneark": De bygger alle sammen på den samme, fælles idé, og derfor har alle disse regneark-programmer nogle fællestræk i det de gør og den måde man betjener dem på.&lt;br&gt;
  Brug et regneark er en begyndervejledning, som udnytter disse fællestræk: Den holder sig til de ting som er fælles, eller nogenlunde ens, fra det ene regnearks-program til det næste. Dog vil du ind imellem møde en opfordring til at undersøge den vejledning der hører til programmet - de fleste programmer har en indbygget hjælpefunktion som kan hentes frem på skærmen - eller evt. prøve dig frem.